Compania condusă de un român ar putea fi responsabilă pentru prăbuşirea sondei Schiaparelli pe Marte, luna trecută.

Acuzaţia vine din partea Agenţiei Spaţiale Italiene, instituţie care susţine că Agenţia Europeană nu ar fi trebuit să-i încredinţeze lui Dumitru Popescu un test important.

Mai exact, firma lui trebuia să verifice sistemul folosit pentru coborârea sondei Schiaparelli pe solul marţian. Testul respectiv nu ar fi fost efectuat, iar sistemul nu a funcţionat corect, ceea ce a provocat distrugerea sondei.

Compania lui Dumitru Popescu a primit peste un milion de dolari pentru contribuţia la proiect. Contactat de jurnaliştii italieni, românul a declarat că firma sa a făcut tot posibilul pentru a-şi duce sarcina la capăt.

Sonda Schiaparelli ar fi trebuit să măsoare presiunea şi temperatura de pe Marte.